APSTIPRINU:

Salacgrīvas novada domes

 izpilddirektors

Kaspars Ķemers

SALACGRĪVAS NOVADA LIEPUPES PAGASTA SPORTA SPĒLES 2016

NOLIKUMS

**1.      Mērķis**

Veicināt sportisku dzīvesveidu Salacgrīvas novada iedzīvotājiem.

**2.      Vadība**

Sporta spēles organizē Salacgrīvas novada Liepupes pagasta pārvalde, ”. Sporta spēļu galvenais tiesnesis Aldis Riekstiņš.

**3.      Vieta un laiks**

3.1.   Pagasta sporta spēles norisinās 2016. gada 23. jūlijā plkst. 10:00 Liepupes vidusskolas sporta laukumos.

**4.      Dalībnieki**

4.1.   Sporta spēlēs atļauts piedalīties Salacgrīvas novada iedzīvotājiem, Salacgrīvas novada sporta klubu biedriem, Salacgrīvas novada uzņēmumu darbiniekiem un Liepupes vidusskolas absolventiem.

4.2. Sporta spēļu dalībnieku vecums nav ierobežots.

4.3. Par veselības stāvokli un drošību atbild pats dalībnieks to apstiprinot ar parakstu pieteikumā.

4.4. Ja sportists kādā sporta veidā ir sodīts par nesportisku uzvedību, tad citos sporta veidos viņš nedrīkst piedalīties.

**5.      Apbalvošana**

5.1.   Komandu sporta veidos 1.-3.vietu ieguvējas komandas tiks apbalvotas ar medaļām, un ar pārsteiguma balvām.

5.2.   Individuālajos sporta veidos 1.-3.vietu ieguvēji tiks apbalvoti ar pārsteiguma balvām.

**6. Pieteikumi**

Pieteikumi komandu sacensībām jāiesniedz  galvenajam tiesnesim sporta spēļu dienā, pusstundu pirms sacensību sākuma, individuālajos sporta veidos - pirms sacensībām un sacensību laikā.

IELU BASKETBOLS

Sacensības notiek kopējā konkurencē. Sacensību izspēles sistēma būs atkarīga no pieteikušos komandu skaita. Spēles norisināsies līdz 11 punktiem, ja rezultāts ir 10:10, tad spēlē līdz divu punktu pārsvaram.  Komandā drīkst pieteikt trīs dalībniekus. Ja kāds komandas spēlētājs iegūst traumu un nav spējīgs turpināt sacensībās, komanda traumējošo spēlētāju var nomainīt pret kādu citu dalībnieku, kurš nespēlē nevienas citas komandas sastāvā. Spēles tiesās pašas komandas, kuras spēlē, tāpēc būs jāievēro godīgas spēles princips. Ja komanda ir uzbrukumā un tiek pieprasīts sods, tad ir jāmet soda metiens. Punktus skaita pa vienam punktam, izņemto trīspunktu metienus, kuri ir divu punktu vērtībā.

PLUDMALES VOLEJBOLS

Sacensību izspēles sistēma tiek izveidota sacensību dienā pēc pieteikušos komandu skaita. Spēles notiek pēc pludmales volejbola noteikumiem. Komandā drīkst pieteikt divus spēlētājus. Viena spēle norisinās līdz 21 punktam (galvenais tiesnesis nosaka vai galotnē ir vajadzīgs vai nav vajadzīgs divu punktu pārsvars). Vīriešu turnīrs sākas plkst. 10.00, sieviešu turnīrs sākas 15.00. Reģistrācija noslēdzas līdz ar šiem nosauktajiem sākuma laikiem.

FUTBOLS 7:7

Sacensības notiek kopējā konkurencē. Sacensību izspēles sistēma tie noteikta pēc dalībkomandu skaita. Sacensību sākuma laiks plkst. 15.00. Uz laukuma seši spēlētāji un vārtsargs. Komandā drīkst pieteikt ne vairāk kā 9 spēlētājus.

Galvenie noteikumi:

1. Spēles ilgumu nosaka galvenais tiesnesis atkarībā no komandu skaita, vārtu lielums 2x5 m, bumba-5.izmērs

2. Spēle notiek bez aizmugures stāvokļa fiksēšanas

3. Vārtsargam ir tiesības mest bumbu pāri centram

4. Bumbu no sānu līnijas ievada metot ar abām rokām, neatraujot kājas no zemes.

5. Vārtsargam bumba jāizspēlē no zemes.

6. Spēlētāju maiņa drīkst notikt neierobežoti un jebkurā brīdī.

7. Spēli drīkst uzsākt, ja laukumā ir vismaz 5 spēlētāji (neskaitot vārtsargu), bet turpināt

spēli, ja  paliek ne mazāk kā 4 spēlētāji  uz laukuma (neskaitot vārtsargu).

8. Soda sitienus izpilda no 9 m attāluma.

9. Izpildot tiešo brīvsitienu, „sieniņu" veido 6 m attāluma no  sitiena izpildes vietas.

Laukuma tiesnešu lēmums ir neapstrīdams. Ja spēlētājs saņem 2 dzeltenās kartiņas, tad viņš nedrīkst piedalīties nākamajā spēlē, bet, ja spēlētājam tiek parādīta sarkanā kartiņa, tad viņš arī nedrīkst piedalīties nākamajā spēlē.

ZĀBAKA MEŠANA

Individuālās sacensības vīriešiem un sievietēm. Sākums plkst. 11:00 - 13:00. Katrs sportists izpilda trīs metienus tālumā.

BASKETBOLA SODA METIENI

Individuālās sacensības vīriešiem un sievietēm. Sākums plkst. 13:00- 15:00. Desmit soda metieni no soda metienu līnijas. Ja ir vienāds rezultāts, notiek soda metienu atkārtota mešana, līdz tiek noskaidrots uzvarētājs.

FLORBOLA PRECIZITĀTES METIENI

Individuālās sacensības vīriešiem un sievietēm. Sākums plkst. 12:00 -14:00. 10 metieni no soda metienu līnijas pa vārtiem. Ja ir vienāds rezultāts, notiek metienu atkārtota mešana, līdz tiek noskaidrots uzvarētājs.

ŠAUTRIŅU MEŠANA

Individuālās sacensības vīriešiem un sievietēm. Sākums plkst. 12:00 – 14:00. 3 x3 metieni. Ja ir, vienāds rezultāts notiek 3 metienu sēriju atkārtota mešana, līdz tiek noskaidrots uzvarētājs.

FUTBOLA PRECIZITĀTES SITIENI

Individuālās sacensības vīriešiem un sievietēm. Sākums plkst. 15:00 -17:00. Pieci sitieni no 11 m atzīmes pa vārtiem. Ja ir vienāds rezultāts notiek atkārtota sitienu izpilde, līdz tiek noskaidrots uzvarētājs.